රුධිර පාරවිලයනය පිළිබඳ දකුණු ආසියානු සංගමයේ වාර්ෂික සමුළුවේ සත්කාරක රට ලෙස ශ්‍රී ලංකාව තෝරා ගැනේ.රුධිර පාරවිලයනය පිළිබඳ ජාත්‍යන්තර සංගමය මඟින් සංවර්ධනය වෙමින් පවතින රටවල ලේ දීමේ සේවාවන් අතර ප්‍රථම වරට පැවැත්වූ විවෘත තරගයේ මුල් තැන ශ්‍රී ලංකාව ජයග්‍රහණය කිරීම මේ සමුළුවේ සත්කාරක රට ලෙස තෝරා ගැනීමට හේතු ‍වී තිබේ.නාරාහේන්පිට ජාතික රුධිර පාරවිලයන මධ්‍යස්ථානයේ පැවැති මාධ්‍ය හමුව අමතමින් රුධිර පාරවිලයනය පිළිබඳ දකුණු ආසියානු සංගමයේ සංවිධායක කමිටුවේ සභාපති (සෞඛ්‍ය අමාත්‍යාංශයේ රසයනාගාර සේවා අධ්‍යක්ෂ) වෛද්‍ය විජිත් ගුණසේකර මහතා ඊයේ (28) මේ බව පැවැසුවේය.මිත්‍රත්වය, විශ්වාසය හා අන්‍යෝන්‍ය සහයෝගීතාව මත ක්ෂේත්‍ර‍යට අඳාළ දැනුම බෙදාහදා ගනිමින් කලාපයට බලපාන්නා වූ පොදු ගැටලුවලට විසැඳුම් සපයන රුධිර පාරවිලයනය පිළිබඳ පරිනත වෘත්තිකයන් හා අනෙකුත් පාර්ශ්වකරුවන් හමුවන මෙවැනි අන්තර්ජාතික සමුළුවක සත්කාරක රට ලෙස තෝරා ගැනීම ශ්‍රී ලංකාවට අභිමානයක් වන බව සෞඛ්‍ය අමාත්‍යාංශය පවසයි.ලබන මස 6 වැනිදා සිට 8 වැනිදා දක්වා කොළඹදී මේ සමුළුව පැවැත්වේ.